CELEX: C2005/171/26
Language: sk
Date: 2005-07-09 00:00:00
Title: Rozsudok Súdu prvého stupňa z 26. apríla 2005 v spojených veciach T-110/03, T-150/03 a T-405/03, Jose Maria Sison proti Rade Európskej únie (Prístup k dokumentom — Nariadenie (ES) č. 1049/2001 — Dokumenty týkajúce sa rozhodnutí Rady vzťahujúcich sa na boj proti terorizmu — Výnimky týkajúce sa ochrany verejného záujmu — Verejná bezpečnosť — Medzinárodné vzťahy — Čiastočný prístup — Odôvodnenie — Právo na obhajobu)

9.7.2005   
            
            
               SK
            
            
               Úradný vestník Európskej únie
            
            
               C 171/15
            
         
      ROZSUDOK SÚDU PRVÉHO STUPŇA
   
   z 26. apríla 2005
   v spojených veciach T-110/03, T-150/03 a T-405/03, Jose Maria Sison proti Rade Európskej únie (1)
   
   (Prístup k dokumentom - Nariadenie (ES) č. 1049/2001 - Dokumenty týkajúce sa rozhodnutí Rady vzťahujúcich sa na boj proti terorizmu - Výnimky týkajúce sa ochrany verejného záujmu - Verejná bezpečnosť - Medzinárodné vzťahy - Čiastočný prístup - Odôvodnenie - Právo na obhajobu)
   (2005/C 171/26)
   Jazyk konania: angličtina
   V spojených veciach T-110/03, T-150/03 a T-405/03, Jose Maria Sison, bydliskom v Utrechte (Holandsko), v zastúpení: J. Fermon, A. Comte, H. Schultz a D. Gurses, advokáti, proti Rade Európskej únie (splnomocnení zástupcovia: M. Vitsentzatos, M. Bauer a M. Bishop), ktorých predmetom je zrušenie troch rozhodnutí Rady z 21. januára, 27. februára a 2. októbra 2003 o odmietnutí prístupu k dokumentom týkajúcich sa rozhodnutí Rady 2002/848/ES, 2002/974/ES a 2003/480/ES v uvedenom poradí z 28. októbra 2002, 12. decembra 2002 a 27. júna 2003, ktoré vykonávajú článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu a zrušujúcich rozhodnutia 2002/460/ES, 2002/848/ES a 2002/974/ES, Súd prvého stupňa (druhá komora), v zložení: predseda komory J. Pirrung, sudcovia N. J. Forwood a S. Papasavvas, tajomník: J. Plingers, referent, vyhlásil 26. apríla 2005 rozsudok, ktorého výrok znie:
   
               1)
            
            
               Žaloby vo veciach T-110/03 a T-150/03 sa zamietajú ako nedôvodné.
            
         
               2)
            
            
               Žaloba vo veci T-405/03 sa z časti zamieta ako neprípustná a v zostávajúcej časti ako nedôvodná.
            
         
               3)
            
            
               Žalobca je povinný nahradiť trovy konaní T-110/03, T-150/03 a T-405/03.
            
         
      (1)  Ú. v. EÚ C 146, 21.6.2003.